ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำเข้ายางพาราจากสาธารณรัฐแห่งสหภาพพม่าพ.ศ. ๒๕๕๖ กรมวิชาการเกษตรได้วิเคราะห์ความเสี่ยงศัตรูพืชของยางพารานำเข้าเพื่อการค้าจากสาธารณรัฐแห่งสหภาพพม่าเสร็จสิ้นแล้วอาศัยอำนาจตามความในมาตรา ๘ (๒) และมาตรา ๑๐ แห่งพระราชบัญญัติกักพืชพ.ศ. ๒๕๐๗ ซึ่งแก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายอธิบดีกรมวิชาการเกษตรโดยคำแนะนำของคณะกรรมการกักพืช จึงออกประกาศเงื่อนไขการนำเข้ายางพาราจากสาธารณรัฐแห่งสหภาพพม่าดังต่อไปนี้ข้อ ๑ ประกาศนี้เรียกว่าประกาศกรมวิชาการเกษตร เรื่อง เงื่อนไขการนำเข้ายางพาราจากสาธารณรัฐแห่งสหภาพพม่าพ.ศ. ๒๕๕๖ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ชนิดพืชยางพารา (para rubber, Hevea brasiliensis) ตามประกาศนี้ ได้แก่ ไม้ยางพารา (para rubber wood) เพื่อการแปรรูปข้อ ๔ ศัตรูพืชกักกันที่เกี่ยวข้องรายชื่อศัตรูพืชกักกันของราชอาณาจักรไทยสำหรับยางพาราจากสาธารณรัฐแห่งสหภาพพม่าปรากฏตามเอกสารแนบท้ายประกาศนี้ข้อ ๕ หน่วยงานที่รับผิดชอบ๕.๑ ราชอาณาจักรไทย คือ กรมวิชาการเกษตร๕.๒ สาธารณรัฐแห่งสหภาพพม่า คือ Plant Protection Division ซึ่งต่อไปในประกาศนี้จะเรียกว่า PPDข้อ ๖ การขออนุญาตนำเข้า๖.๑ ต้องมีใบอนุญาตนำเข้าซึ่งออกให้โดยกรมวิชาการเกษตร๖.๒ ผู้มีสิทธิ์ยื่นขอใบอนุญาตนำเข้าไม้ยางพาราต้องมีเอกสารหลักฐานแสดงการดำเนินธุรกิจแปรรูปไม้ยางพาราในกระบวนการผลิตหรือหนังสือรับรองห้างหุ้นส่วนหรือบริษัทหรือหนังสือบริคณห์สนธิโดยแสดงวัตถุประสงค์การประกอบกิจการแนบมาด้วยข้อ ๗ วิธีการขนส่งต้องขนส่งไม้ยางพารามาจากเมืองท่าแห่งหนึ่งในสาธารณรัฐแห่งสหภาพพม่าไปยังเมืองท่าปลายทางในราชอาณาจักรไทยในลักษณะเป็นสินค้าทางบกหรือทางน้ำข้อ ๘ ข้อกำหนดสำหรับการนำเข้า๘.๑ ไม้ยางพาราต้องปราศจากกิ่ง ก้าน ใบ และราก๘.๒ต้องปลอดจากแมลงที่มีชีวิตหรือสิ่งมีชีวิตชนิดอื่นที่มีศักยภาพเป็นศัตรูพืชกักกันของราชอาณาจักรไทยและไม่มีการปะปนของดิน ทราย และชิ้นส่วนของพืชอื่นหรือสิ่งอื่นใดที่มีศักยภาพนำพาศัตรูพืชกักกันได้๘.๓ ต้องขนส่งโดยพาหนะที่สะอาด ปราศจากดิน ทราย และชิ้นส่วนของพืชหรือสิ่งอื่นใดที่มีศักยภาพนำพาศัตรูพืชกักกันได้ และพาหนะขนส่งต้องปิดมิดชิดข้อ ๙ การรับรองสุขอนามัยพืชต้องมีใบรับรองสุขอนามัยพืชซึ่งออกให้โดย PPD กำกับมาด้วย โดยต้นฉบับใบรับรองสุขอนามัยพืชต้องแนบมาพร้อมกับสินค้าทุกครั้งที่ส่งไปยังราชอาณาจักรไทยข้อ ๑๐ การตรวจนำเข้า๑๐.๑ เมื่อไม้ยางพารามาถึงด่านนำเข้าในราชอาณาจักรไทยการตรวจนำเข้าไม้ยางพาราจะดำเนินการหลังจากพนักงานเจ้าหน้าที่ได้ตรวจสอบยืนยันความถูกต้องของเอกสารทั้งหมดที่แนบมาพร้อมกับสินค้า๑๐.๒พนักงานเจ้าหน้าที่จะสุ่มตรวจไม้ยางพาราและตรวจสอบเพื่อยืนยันว่ามีศัตรูพืชกักกันที่มีชีวิตหรือสิ่งมีชีวิตชนิดอื่นที่มีศักยภาพเป็นศัตรูพืชกักกันหรือไม่และมีการปะปนของดิน ทราย และชิ้นส่วนของพืชหรือสิ่งอื่นใดที่มีศักยภาพนำพาศัตรูพืชกักกันหรือไม่๑๐.๓ ในกรณีการนำเข้าไม่เป็นไปตามเงื่อนไขที่กำหนด ต้องส่งกลับ ทำลายหรือกำจัดศัตรูพืชด้วยวิธีการที่เหมาะสม (ถ้ามีวิธีกำจัด)โดยผู้นำเข้าต้องเป็นผู้รับผิดชอบค่าใช้จ่ายประกาศณ วันที่ ๑๐ พฤษภาคม พ.ศ. ๒๕๕๖ดำรงค์จิระสุทัศน์อธิบดีกรมวิชาการเกษตร[เอกสารแนบท้าย]๑. รายชื่อศัตรูพืชกักกันของยางพาราจากสาธารณรัฐแห่งสหภาพพม่า แนบท้ายประกาศกรมวิชาการเกษตรเรื่อง เงื่อนไขการนำเข้ายางพาราจากสาธารณรัฐแห่งสหภาพพม่า พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๖ มิถุนายน๒๕๕๖อุษมล/ผู้ตรวจ๑๑ มิถุนายน๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๖๗ ง/หน้า ๑๖/๔ มิถุนายน ๒๕๕๖